**Ministru kabineta noteikumu projekta „Piesārņoto un potenciāli piesārņoto vietu apzināšanas un reģistrācijas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Piesārņoto un potenciāli piesārņoto vietu apzināšanas un reģistrācijas noteikumi " (turpmāk – noteikumu projekts) mērķis ir aktualizēt informācijas sistēmu par piesārņotām vietām, nodrošināt pašreizējai situācijai atbilstošāku un efektīvāku informācijas aprites kārtību starp piesārņoto vietu apzināšanā un reģistrācijā iesaistītajām institūcijām.Noteikumu projekts stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts saskaņā ar likuma "Par piesārņojumu" 33. panta trešo daļu un 34. pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts izstrādāts, ņemot vērā, ka līdzšinējais piesārņoto un potenciāli piesārņoto vietu (turpmāk – piesārņoto vietu) reģistrs tiek aizstāts ar jauno piesārņoto vietu datubāzi un nepieciešami jauni noteikumi par piesārņoto un potenciāli piesārņoto vietu apzināšanu un reģistrāciju. Noteikumu projekta mērķis ir aktualizēt informācijas sistēmu par piesārņotām vietām, nodrošināt pašreizējai situācijai atbilstošāku un efektīvāku informācijas aprites kārtību starp piesārņoto vietu apzināšanā un reģistrācijā iesaistītajām institūcijām, t.i., pašvaldībām un Valsts vides dienestu (turpmāk – VVD).Noteikumu projekts paredz aizstāt pašreiz spēkā esošos Ministru kabineta 2001. gada 20. novembra noteikumus Nr. 483 "Piesārņoto un potenciāli piesārņoto vietu apzināšanas un reģistrācijas kārtība" (turpmāk – MK noteikumi Nr. 483). Ņemot vērā, ka grozījumu apjoms pārsniedz pusi no šobrīd spēkā esošo noteikumu normu apjoma, MK noteikumus Nr. 483 paredzēts izdot jaunā redakcijā, atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 140. punktā noteiktajam.Atbilstoši likuma "Par piesārņojumu" 34. pantā un MK noteikumu Nr. 483 12. punktā noteiktajam, 2003. gadā tika izveidots piesārņoto vietu reģistrs, ko uztur valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" (turpmāk – VSIA "LVĢMC").Pamatojoties uz VSIA "LVĢMC" tīmekļvietnē pieejamo informāciju[[1]](#footnote-1), piesārņoto vietu reģistrā pašreiz ir apkopota un publiski pieejama informācija par vairāk nekā 3500 vietām, tajā skaitā 245 piesārņotām vietām.Kopš piesārņoto vietu reģistra izveides informācija tajā ir novecojusi, tā tika atjaunota fragmentāri, līdz ar to nepieciešami tehniski datubāzes uzlabojumi. MK noteikumos Nr. 483 aprakstītās piesārņoto vietu apzināšanas metodes vairs neatbilst pašreizējai situācijai. Nepieciešami precizējumi attiecībā uz informācijas aktualizēšanas kārtību piesārņoto vietu datubāzē, nodrošinot pašreizējai situācijai atbilstošu informācijas aprites kārtību starp piesārņoto vietu apzināšanā un reģistrācijā iesaistītajām institūcijām.Informācija par piesārņotām vietām ietekmē zemes cenu, kā arī tā tiek ņemta vērā pie pašvaldības teritoriālo plānu izstrādes, tāpēc pašreiz publiski pieejamā novecojusī informācija par piesārņotām vietām nav objektīvi patiesa, kas savukārt var ietekmēt atsevišķu teritoriju izmantošanu un attīstību.Šobrīd VSIA "LVĢMC" starpreģionu sadarbības programmas INTERREG Centrālā Baltijas reģiona sadarbības programmas INSURE (*Innovative Sustainable Remediation*) projekta ietvaros ir izstrādājis jaunu piesārņoto un potenciāli piesārņoto vietu datubāzi (turpmāk – datubāzi), kā arī izstrādājis piesārņoto vietu datubāzes klasifikatorus – informācijas avotu klasifikatoru, zonējuma klasifikatoru atbilstoši teritorijas izmantošanas veidam, piesārņoto vietu tipus un iedalījumu atbilstoši piesārņotai vai potenciāli piesārņotai videi, kā arī piesārņojuma veidam.Salīdzinot ar līdzšinējo piesārņoto vietu reģistru, jaunajā piesārņoto vietu datubāzē ir iespējams veikt atzīmes par sanāciju un pievienot dokumentus, nodrošinot sasaisti ar Valsts zemes dienesta adrešu un kadastra reģistru. Saskaņā ar likuma "Par piesārņojumu" 33. panta ceturtajā daļā noteikto, piesārņotu un potenciāli piesārņotu vietu apzināšanas un sākotnējās izvērtēšanas rezultātiem ir jābūt brīvi pieejamiem sabiedrībai. Balstoties uz Valsts pārvaldes iekārtas likuma 10. panta piektajā daļā noteikto labas pārvaldības principu, lai atbilstoši sabiedrības interesēm novērstu novecojušas un neprecīzas informācijas publiskošanu, pašreizējo piesārņoto vietu reģistru paredzēts aizstāt ar jauno piesārņoto vietu datubāzi.Ņemot vērā, ka pašvaldībām jāveic informācijas aktualizācija par piesārņotām vietām, saskaņojot to ar VVD, jaunajā datubāzē gan pašvaldībām, gan VVD reģionālajām vides pārvaldēm būs iespēja elektroniski atjaunot informāciju. Aizstājot veco kārtību, tiks nodrošināta efektīvāka informācijas aprite. Gadījumā, ja pašvaldības sniegtajā informācijā par izmaiņām attiecībā uz piesārņoto vai potenciāli piesārņoto vietu ir notikušas izmaiņas, piemēram, veikta sanācija, jauna izpēte vai iegūta cita jauna informācija, atbilstoši šo noteikumu 10. punktā noteiktajam, pašvaldība elektroniski iesniedz izmaiņas datubāzē.Noteikumu projekta galvenie virzieni: noteikumu projektā aktualizētas pašreiz noteiktās prasības – attiecībā uz piesārņoto vietu apzināšanu, reģistrāciju, piesārņoto vietu apzināšanas metožu izmantošanu, dokumentu apriti starp institūcijām un nepieciešamo papildus izpētes veikšanu. Noteikumu projekts papildināts ar jaunām prasībām attiecībā uz informācijas aktualizēšanas kārtību piesārņoto vietu datubāzē, nodrošinot pašreizējai situācijai atbilstošu informācijas aprites kārtību.Analizējot tiešo informāciju par saimniecisko darbību un vides jutīguma parametrus, tiek analizēti arī vietas ģeoloģiskie un hidroģeoloģiskie apstākļi, nekustamā īpašuma lietošanas mērķi, kā arī ūdensteču un ūdenstilpju izvietojums.Administratīvā sloga mazināšanas nolūkā, ņemot vērā, ka piesārņotas vai potenciāli piesārņotas vietas novērtēšanā kā kritērijs attiecīgās kategorijas piešķiršanai paredzēts turpmāk vadīties pēc normatīvajos aktos par augsnes un grunts kvalitātes normatīviem noteiktā piesardzības robežlieluma (B vērtības), tiek svītrots noteikumu 4. pielikums.Ņemot vērā 2018. gada 12. aprīļa grozījumus likumā "Par piesārņojumu", kas stājās spēkā 2018. gada 10. maijā, veikti attiecīgi redakcionāli precizējumi arī noteikumu projekta tekstā, aizstājot visā noteikumu projektā vārdus "reģionālā vides pārvalde" (attiecīgā locījumā) ar vārdiem "Valsts vides dienests" (attiecīgā locījumā). |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM), VVD un VSIA "LVĢMC". |
| v | Cita informācija | VARAM 2018. gada 24. augustā tika rīkota sanāksme, kurā piedalījās pārstāvji no VARAM, VVD un VSIA "LVĢMC", lai pārrunātu iespējamo pašvaldību kompetences paplašināšanu attiecībā uz piesārņoto un potenciāli piesārņoto vietu reģistrāciju. Sanāksmē tika nolemts virzīt sagatavoto MK noteikumu projektu, par atbildīgo institūciju nosakot VVD, atbilstoši likuma "Par piesārņojumu" 6. nodaļā noteiktajam.Piesārņotās un potenciāli piesārņotās vietas ir viens no degradēto teritoriju veidiem, savukārt degradēto teritoriju jēdziens ir plašāks, t.sk. degradētā teritorija ir vieta (teritorija (ne visos gadījumos ar negatīvu ietekmi uz vidi), ēka vai ēku komplekss), kas iepriekš tikusi izmantota vai apbūvēta, bet pašlaik pamesta vai netiek pilnīgi sociāli ekonomiski izmantota (tā var būt nolaista vai piesārņota, neapdzīvota vai daļēji apdzīvota vai citādi izmantota teritorija, kurai ir negatīva kumulatīva ietekme uz apkārtējām teritorijām, vidi un vietējiem iedzīvotājiem). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās normas šobrīd attiecināmas uz 119 pašvaldībām un astoņām VVD reģionālajam vides pārvaldēm.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nepalielina administratīvo slogu. Sabiedrības grupām un institūcijām noteikumu projekta tiesiskais regulējums kopumā nemaina tiesības un pienākumus, tas neparedz ieviest papildus administratīvās procedūras. Nav paredzama noteikumu projekta tiesiskā regulējuma ietekme uz uzņēmējdarbības vidi un tautsaimniecību kopumā, tostarp uz maziem, vidējiem uzņēmumiem, mikrouzņēmumiem, kā arī jaunuzņēmumiem. Noteikumu projektam nav ietekmes uz Nacionālā attīstības plāna rādītājiem mikrolīmenī vai makrolīmenī.Noteikumu projektā noteiktās prasības neparedz ierobežojumus konkurencei.Sagaidāma pozitīva noteikumu projekta tiesiskā regulējuma ietekme uz vidi. Noteikumu projektā iekļautie nosacījumi nodrošinās vides aizsardzības prasību īstenošanu, visas sabiedrības interesēs nodrošinot par piesārņotām vietām pašreizējai situācijai atbilstošāku informācijas aprites kārtību, tādējādi veicinot piesārņoto vietu apzināšanu un sniedzot sabiedrībai plašāku un precīzāku informāciju.Noteikumu projekts tiešā veidā nerada ietekmi uz cilvēku veselību. Noteikumu projekta normu ieviešanas netiešā ietekme uz cilvēka veselību ir vērtējama pozitīvi, ņemot vērā, ka sabiedrība tiks informēta par aktuālo informāciju, kas saistīta ar visām piesārņotām vietām Latvijā.Noteikumu projektam nav ietekmes uz nevalstiskajām organizācijām*.* |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts pirms izsludināšanas Valsts sekretāru sanāksmē ievietots VARAM tīmekļvietnes [www.varam.gov.lv](http://www.varam.gov.lv) sadaļā *“Normatīvo aktu projekti”*, ļaujot ieinteresētajām pusēm un sabiedrībai ar to iepazīties, izteikt viedokli un sniegt priekšlikumus. |
| 2. | Sabiedrības līdzdalība projekta izstrādē | Noteikumu projekts 2018. gada 13. septembrī ievietots VARAM tīmekļvietnes [www.varam.gov.lv](http://www.varam.gov.lv) sadaļā *“Normatīvo aktu projekti”.* |
| 3. | Sabiedrības līdzdalības rezultāti | Viedokļi un priekšlikumi par noteikumu projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta prasību izpildi nodrošinās pašvaldības, VVD un VSIA "LVĢMC". |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošas institūcijas reorganizācija vai likvidēšana, kā arī nav paredzēta jaunas institūcijas veidošana.Ņemot vērā, ka informācijas aprite jaunajā piesārņoto vietu datubāzes sistēmā tiks nodrošināta elektroniskā veidā, noteikumu projekta izpilde kopumā būtiski neietekmēs projekta izstrādē iesaistīto institūciju funkcijas un uzdevumus. Izmaiņas paredzamas saistībā ar informācijas apriti jaunās datubāzes ieviešanas sakarā, samazinot laika patēriņu dokumentu apritei papīra formātā, paredzot papildus funkcijas elektroniskajā dokumentu apritē. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Ilgaža 67026513

sanda.ilgaza@varam.gov.lv

1. <https://www.meteo.lv/lapas/vide/piesarnoto-un-potenciali-piesarnoto-vietu-registrs/piesarnoto-un-potenciali-piesarnoto-vietu-registrs?id=1527&nid=373> [↑](#footnote-ref-1)